Limiganti
Limiganti (), poznati i kao Ropski Sarmati (), bili su plemena spornog porekla nastanjena uz limes na Dunavu u 4. veku. Prema Karlu Paču, živeli su Banatu, a prema Nikoli Vuliću u Bačkoj. Po imenu su poznata samo dva plemena: Amikeni (Amicenses) i Pikeni (Picenses), koji su izgleda živeli u blizini rimskih gradova Akuminkuma (Slankamen) i Pinkuma (Veliko Gradište), na ušću reke Pinkusa (Pek) u Dunav. 

Za vreme cara Konstantina I Velikog su se odmetnuli od Arkaraganata ili Slobodnih Sarmata, od kojih su bili zavisni, i proterali ih (334). Pošto su tako poremetili ravnotežu u Podunavlju i ugrozili rimske provincije na Dunavu i Savi, primorali su Konstantinovog naslednika Konstancija II da interveniše protiv njih (358). Poraženi u borbi, bili su primorani da se sele što dalje od limesa, u barbarikum. Međutim, nedugo potom ponovo su zašli u vidokrug Rimljana, u blizini provincije Valerije (359) i izazvali carevu pažnju (359). Car im je u blizini Akvinkuma (danas Budim) priredio audijenciju, koju su oni međutim iskoristili da ga ubiju. Na to je rimska vojska uzvratila pokoljem. Posle toga im se gubi trag u izvorima.

Reference

Literatura

 
 
 
 
 
 
 
 
 
 

Drevni iranski narodi
Slavenski narodi